**Android aplikacija za evidenciju prisutstva/prisutnosti? na nastavi pomoću QR koda**

Kada se otvori aplikacija korisnik se može prijaviti putem aai podataka(email i lozinka) ili email-a kako bi koristio usluge aplikacije.

**Vrste korisnika aplikacije:**

1. **Student**
2. **Profesor**

**Mogućnosti:**

1. **Student**

Student nakon prve prijave nema upisan niti jedan kolegij. Ispisana je poruka: „Trenutno niste upisani niti u jedan kolegij.“. U donjem desnom kutu postoji gumb „Dodaj kolegij“. Pritiskom na gumb prikazuje se traka za upis naziva kolegija. Student dodaje željene kolegije.

Nakon što je student dodao kolegije student može odabrati kolegij na kojem želi evidentirati svoju prisutnost. Nakon klika na kolegij studentu se prikazuje novi izbornik.

* Moja prisutnost – student može provjeriti na koliko je predavanja bio (npr: 12/16 – od 16 održanih sati student je pristupio 12 – te prikazan postotak prisutnosti), koliko ih još ima te kada je prešao prag od 70% (za kolegij u čijem se izborniku nalazi u danom trenutku). Kada se pređe minimani prag od 70% pisat će mala poruka „zadovoljen minimalni prag prisutnosti“.
* Prisutnost svih studenata – prikaz prosječnog broja prisutnih studenata na PR/AV/LV/KV iz kolegija na čijem se izborniku trenutno nalazi
* QR kod skener – otvara se QR kod skener
* GUMB „Popis predavanja“ – nakon klika prikazuje se popis svih predavanja. Predavanja kojim je student pristupio prikazana su zelenim slovima a ona na kojim nije bio prikazana su crvenim slovima. Također je prikazano i vrijeme održavanja predavanja.

Npr:

PR01 – Matematika 1 20.10.2022. 15:00 – 16:30

PR02 – Matematika 1 21.10.2022. 15:00 – 16:30

PR03 – Matematika 1 22.10.2022. 13:00 – 14:30

PR04 – Matematika 1 23.10.2022. 15:00 – 16:30

PR05 – Matematika 1 24.10.2022. 12:00 – 13:30

PR06 – Matematika 1 25.10.2022. 17:00 – 18:30

* GUMB „Popis auditornih vježbi“ – isto kao i za „popis predavanja“
* GUMB „Popis laboratorijskih vježbi“
* GUMB „Popis konstrukcijskih vježbi“

Nakon otvaranja QR kod skenera student skenira QR kod koji je profesor stavio na prezentaciju i na taj način evidentira svoju prisutnost na pr/av/lv/kv. Nakon uspješnog skeniranja ispisuje se poruka „evidentirani ste na predavanju iz X kolegija“. Stavka „Moja prisutnost“ se nakon uspješne evidencije automatski mijenja na trenutno stanje prisutnosti na predavanjima.

Nakon ispisane poruke „evidentirani ste na predavanju iz X kolegija“ student se nalazi na izborniku od X kolegija(QR kod skener se automatski zatvara).

1. **Profesor**

Nakon prijave u aplikaciju profesoru se ispisuje poruka: „Trenutno nemate upisan niti jedan kolegij.“. Profesor ima mogućnost dodavanja kolegija putem gumba „Dodaj kolegij“ u donjem desnom kutu. Profesor dodaje na popis kolegije koje predaje.

Profesor bira željeni kolegij s popisa kolegija te mu se otvara novi izbornik:

* Prisutnost na nastavi – prikazana prosječna prisutnost studenata na PR, AV, LV, KV iz odabranog kolegija.

Npr:

* + PR = 62
  + AV = 70
  + LV = 20
  + KV = 19
* Gumb „Dodaj predavanje“ – nakon klika predlaže se ime(broj predavanja će se inkrementirati), npr.“ PR01 – Matematika 1“ koje može prepraviti ukoliko želi te se nudi gumb „Generiraj QR kod“. Nakon što se generirao QR kod prikazan je na ekranu te profesor ima gumb „Podijeli“ pomoću kojega si može poslati taj QR kod na email. Profesor zatim može otvoriti QR kod na računalu(putem emaila) i prikazati ga putem projektora kako bi ga studenti mogli skenirati.
* Gumb „Dodaj AV“ – nakon klika predlaže se ime, npr. „AV03 – Matematika 1“. Sve isto kao za gumb „Dodaj predavanje“.
* Gumb „Dodaj LV“
* Gumb „Dodaj KV“
* Odaberi predavanje –> prikazuje se padajući izbornik s popisom održanih predavanja. Nakon klika na npr. „PR01 – Matematika 1“ predavanje prikazuju se datum i vrijeme održavanja, popis i broj prisutnih studenata te gumb „unesi bilješke“ (moglo bi biti korisno za profesore koji evidentiraju aktivnost na nastavi“).

Npr:

PR01 – Matematika 1 24.10.2022. 16:24

Broj studenata: 67

Bilješke: GUMB=>“dodaj bilješku“

Popis studenata:

1.Ana Anić

2.Pero perić

...

Alati koje bih koristio:

* Android studio (Java ili Kotlin)